title: Sklep Sveta z dne 14. aprila 2020 o sprejetju stališča Sveta o predlogu spremembe proračuna Evropske unije št. 2 za proračunsko leto 2020 2020/C 123 I/02

text:
                  16.4.2020

                  SL

                  Uradni list Evropske unije

                  CI 123/3

         SKLEP SVETA
         z dne 14. aprila 2020
         o sprejetju stališča Sveta o predlogu spremembe proračuna Evropske unije št. 2 za proračunsko leto 2020
         (2020/C 123 I/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,
         ob upoštevanju naslednjega:

                     —

                     proračun Unije za proračunsko leto 2020 je bil dokončno sprejet 27. novembra 2019 (2),

                     —

                     Komisija je 2. aprila 2020 predložila predlog spremembe proračuna št. 2 k splošnemu proračunu za proračunsko leto 2020,

                     —

                     zaradi izbruha COVID-19 in nujnosti odzivanja na posledično javnozdravstveno krizo mora Svet nemudoma začeti postopek za sprejetje stališča o predlogu spremembe proračuna št. 2 k splošnemu proračunu za leto 2020. Zato je upravičeno, da se rok osmih tednov za obveščanje nacionalnih parlamentov, določen v členu 4 Protokola št. 1, skrajša v skladu s členom 3(3) Poslovnika Sveta –

               SPREJEL NASLEDNJI SKLEP:

            Edini člen
            Svet je stališče o predlogu spremembe proračuna Evropske unije št. 2 za proračunsko leto 2020 sprejel 14. aprila 2020.
            Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

            V Bruslju, 14. aprila 2020

                  Za Svet

                  Predsednik

               G. GRLIĆ RADMAN

            (1)  UL L 193, 30.7.2018, str. 1.

            (2)  UL L 57, 27.2.2020, str. 1.


title: Sklep Sveta (EU) 2020/577 z dne 24. aprila 2020

text:
                  28.4.2020

                  SL

                  Uradni list Evropske unije

                  L 134/1

         SKLEP SVETA (EU) 2020/577
         z dne 24. aprila 2020

            o imenovanju dveh nadomestnih članov Odbora regij na predlog Kraljevine Nizozemske

         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga nizozemske vlade,
         ob upoštevanju naslednjega:

                     (1)

                     Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3) in (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025.

                     (2)

                     Zaradi izteka mandata Christianne VAN DER WAL – ZEGGELINK in Johannesa Gerrita KRAMERJA sta se sprostili mesti nadomestnih članov –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2025, se se za nadomestna člana Odbora regij imenujeta:

                        —

                        Johannes Cornelius Gerardus Maria (John) BERENDS, Representative of a regional body with political accountability to an elected Assembly: Provinciale Staten van de provincie Gelderland,

                        —

                        Klaas FOKKINGA, Representative of a regional body with political accountability to an elected Assembly: Provinciale Staten van de provincie Fryslân.

            Člen 2
            Ta sklep začne veljati na dan sprejetja.

            V Bruslju, 24. aprila 2020

                  Za Svet

                  Predsednik

               G. GRLIĆ RADMAN

            (1)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).

            (2)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).

            (3)  Sklep Sveta (EU) 2020/144 z dne 3. februarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 32, 4.2.2020, str. 16).

            (4)  Sklep Sveta (EU) 2020/511 z dne 26. marca 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 113, 8.4.2020, str. 18).


title: Sklep Enotnega odbora za reševanje (EU) 2020/586 z dne 25. marca 2020 o razrešnici glede izvrševanja proračuna in zaključnem računu Enotnega odbora za reševanje za proračunsko leto 2018 (SRB/PS/2020/11)

text:
               29.4.2020

               SL

               Uradni list Evropske unije

               L 135/13

      SKLEP ENOTNEGA ODBORA ZA REŠEVANJE (EU) 2020/586
      z dne 25. marca 2020
      o razrešnici glede izvrševanja proračuna in zaključnem računu Enotnega odbora za reševanje za proračunsko leto 2018 (SRB/PS/2020/11)
      ENOTNI ODBOR ZA REŠEVANJE JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) ter zlasti člena 50(1)(b) in člena 63(8) Uredbe,
      ob upoštevanju členov 97, 98 in 99 finančne uredbe Enotnega odbora za reševanje z dne 17. januarja 2020,
      ob upoštevanju končnega zaključnega računa Enotnega odbora za reševanje za proračunsko leto 2018, kakor je bil sprejet 26. junija 2019 s pisnim postopkom (v nadaljnjem besedilu: končni zaključni račun za leto 2018),
      ob upoštevanju letnega poročila Enotnega odbora za reševanje za proračunsko leto 2018, kakor je bil sprejet dne 7. junija 2019 s pisnim postopkom (v nadaljnjem besedilu: letno poročilo za leto 2018),
      ob upoštevanju letnega poročila Računskega sodišča o agencijah EU, ki vsebuje izjavo o zanesljivosti računovodskih izkazov ter zakonitosti in pravilnosti z njimi povezanih transakcij, ter dobrem finančnem poslovodenju za proračunsko leto 2018, skupaj z odgovori Enotnega odbora za reševanje (v nadaljnjem besedilu: letno poročilo Računskega sodišča za leto 2018),
      ob upoštevanju poročila o končnem zaključnem računu za leto 2018, vključno z revizijskimi mnenji revizijske družbe Mazars Réviseurs d’Enterprises z dne 25. junija 2019 (v nadaljnjem besedilu: revizijsko poročilo družbe Mazars za leto 2018),
      ob upoštevanju poročila Evropskega računskega sodišča (v skladu s členom 92(4) Uredbe (EU) št. 806/2014) o vseh pogojnih obveznostih, nastalih zaradi opravljanja nalog Enotnega odbora za reševanje, Sveta ali Komisije v skladu z uredbo o enotnem mehanizmu za reševanje za proračunsko leto 2018 (v nadaljnjem besedilu: poročilo Računskega sodišča o pogojnih obveznostih za leto 2018),
      ob upoštevanju letnega poročila o notranji reviziji za leto 2018 z dne 8. januarja 2019, ki ga je Enotni odbor za reševanje predstavil in potrdil na plenarnem zasedanju 30. januarja 2019 (v nadaljnjem besedilu: letno poročilo o notranji reviziji za leto 2018) –
      SPREJEL NASLEDNJI SKLEP:

                  1.

                  podeli se razrešnica predsedniku Enotnega odbora za reševanje v zvezi z izvrševanjem proračuna Enotnega odbora za reševanje za proračunsko leto 2018;

                  2.

                  odobri se zaključni račun Enotnega odbora za reševanje za proračunsko leto 2018;

                  3.

                  navedejo se njegove pripombe v predlogu spodaj;

                  4.

                  predsednika Enotnega odbora za reševanje se pozove, naj o tem sklepu obvesti Svet, Komisijo in Računsko sodišče ter poskrbi za objavo tega sklepa v Uradnem listu Evropske unije (serija L) in na spletišču Enotnega odbora za reševanje.

               Za Enotni odbor za reševanje

            Dr. Thorsten PÖTZSCH

               Član plenarnega zasedanja

         (1)  UL L 225, 30.7.2014, str. 1.


title: Sklep Evropskega odbora za sistemska tveganja z dne 20. marca 2020 o spremembi Sklepa ESRB/2011/1 o sprejetju Poslovnika Evropskega odbora za sistemska tveganja (ESRB/2020/3) 2020/C 140/04

text:
                  29.4.2020

                  SL

                  Uradni list Evropske unije

                  C 140/5

         SKLEP EVROPSKEGA ODBORA ZA SISTEMSKA TVEGANJA
         z dne 20. marca 2020
         o spremembi Sklepa ESRB/2011/1 o sprejetju Poslovnika Evropskega odbora za sistemska tveganja (ESRB/2020/3)
         (2020/C 140/04)
         SPLOŠNI ODBOR EVROPSKEGA ODBORA ZA SISTEMSKA TVEGANJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1092/2010 Evropskega parlamenta in Sveta z dne 24. novembra 2010 o makrobonitetnem nadzoru nad finančnim sistemom Evropske unije in ustanovitvi Evropskega odbora za sistemska tveganja (1) ter zlasti člena 6(4) Uredbe,
         ob upoštevanju Uredbe Sveta (EU) št. 1096/2010 z dne 17. novembra 2010 o dodelitvi posebnih nalog Evropski centralni banki v zvezi z delovanjem Evropskega odbora za sistemska tveganja (2),
         ob upoštevanju naslednjega:

                     (1)

                     18. decembra 2019 je bila sprejeta Uredba (EU) 2019/2176 Evropskega parlamenta in Sveta (3), s katero se je spremenila Uredba (EU) št. 1092/2010. Nekatere spremembe, uvedene z Uredbo (EU) 2019/2176, bi bilo treba upoštevati v poslovniku Evropskega odbora za sistemska tveganja (ESRB) s spremembo določb o članstvu v splošnem odboru ESRB (v nadaljnjem besedilu: splošni odbor) in ustreznimi prilagoditvami določb v zvezi s pripravljalnim odborom, svetovalnim tehničnim odborom ESRB (v nadaljnjem besedilu: svetovalni tehnični odbor) ter predsednikom in podpredsednikom ESRB.

                     (2)

                     Podpredsednik svetovalnega tehničnega odbora je bil do zdaj izbran izmed članov svetovalnega tehničnega odbora. Zaradi večje prožnosti pri njegovi izbiri bi moral biti podpredsednik izbran izmed članov svetovalnega tehničnega odbora in visokih uradnikov v organih, zastopanih v splošnem odboru.

                     (3)

                     Zato je treba Sklep ESRB/2011/1 Evropskega odbora za sistemska tveganja (4), ki določa poslovnik ESRB, ustrezno spremeniti –

               SPREJEL NASLEDNJI SKLEP:

            Člen 1
            Spremembe
            Sklep ESRB/2011/1 se spremeni:

                        1.

                        člen 3 se nadomesti z naslednjim:

                           „Člen 3

                           Članstvo

                              1.   Kadar je država članica, v kateri nacionalna centralna banka ni imenovani organ iz Direktive 2013/36/EU Evropskega parlamenta in Sveta (*1) ali Uredbe (EU) št. 575/2013 Evropskega parlamenta in Sveta (*2), za člana splošnega odbora z glasovalnimi pravicami na podlagi člena 6(1)(b) Uredbe (EU) št. 1092/2010 imenovala predstavnika na visoki ravni iz imenovanega organa, ta imenovani organ obvesti sekretariat ESRB o imenu navedenega predstavnika na visoki ravni.

                              2.   Evropska komisija obvesti sekretariat ESRB o imenu svojega predstavnika za namene člena 6(1)(c) Uredbe (EU) št. 1092/2010.

                              3.   Nacionalni nadzorni organi, nacionalni organi, pristojni za izvajanje makrobonitetne politike, ali nacionalne centralne banke, kot je primerno v skladu s členom 6(2)(a) Uredbe (EU) št. 1092/2010, obvestijo sekretariat ESRB o imenih svojih predstavnikov na visoki ravni ali, če je primerno v skladu s členom 6(3) Uredbe (EU) št. 1092/2010, o skupnem predstavniku, ki je bil imenovan za člana splošnega odbora brez glasovalnih pravic.

                              4.   Sekretariat ESRB vodi, posodablja in objavlja seznam članov splošnega odbora z glasovalnimi pravicami in tistih brez glasovalnih pravic. Na seznamu so imena posameznih članov in organov, nacionalnih centralnih bank ali drugih institucij ali odborov, ki jih ti člani zastopajo. Vsako spremembo tega seznama je treba brez odlašanja uradno sporočiti sekretariatu ESRB.“;

                        2.

                        v členu 4 se odstavek 2 nadomesti z naslednjim:

                           „2.   Samo eden od predstavnikov na visoki ravni iz vsake države članice, iz nacionalnega nadzornega organa, nacionalnega organa, pristojnega za izvajanje makrobonitetne politike, ali nacionalne centralne banke, kakor je navedeno v členu 6(2)(a) Uredbe (EU) št. 1092/2010, lahko med razpravo o točkah na dnevnem redu, za katere je bil ta posameznik imenovan za nacionalnega predstavnika na visoki ravni, sedi pri glavni mizi poleg članov z glasovalnimi pravicami, predsednika Nadzornega odbora ECB, predsednika Enotnega odbora za reševanje in predsednika Ekonomsko-finančnega odbora; drugi nacionalni predstavniki na visoki ravni se udeležijo kot opazovalci. Če ni skupnega predstavnika iz člena 6(3) Uredbe (EU) št. 1092/2010, se ustrezni nacionalni predstavniki na visoki ravni med seboj povežejo in najmanj pet koledarskih dni pred sejo splošnega odbora obvestijo sekretariat ESRB o točkah na dnevnem redu seje splošnega odbora, pri katerih bodo sodelovali. Če se ne doseže dogovor o izvajanju pravila o rotaciji ustreznih predstavnikov na visoki ravni iz člena 6(3) Uredbe (EU) št. 1092/2010, nacionalni član splošnega odbora z glasovalnimi pravicami pred vsako sejo odloči, kateri nacionalni predstavnik na visoki ravni bo sedel pri glavni mizi med razpravo o ustreznih točkah na dnevnem redu, in o tem obvesti predstavnike.“;

                        3.

                        člen 5 se spremeni:

                                    (a)

                                    odstavek 1 se nadomesti z naslednjim:

                                                „1.

                                                Predsednik ESRB sestavi predhodni dnevni red za redno sejo splošnega odbora in ga skupaj s pripadajočimi dokumenti predloži pripravljalnemu odboru v mnenje najmanj osem koledarskih dni pred sejo pripravljalnega odbora. Nato predsednik začasni dnevni red skupaj s pripadajočimi dokumenti predloži članom splošnega odbora najmanj deset koledarskih dni pred sejo splošnega odbora. Pri načrtovanju dela in pripravi dnevnega reda sej splošnega odbora se upoštevajo naslednje zahteve:

                                                            (a)

                                                            predstavniki na visoki ravni iz ustreznih organov iz tretjih držav iz člena 4(6) bi morali v skladu s členom 9(5) Uredbe (EU) št. 1092/2010 sodelovati samo pri vprašanjih, ki zadevajo Unijo, pri čemer je treba izključiti vse primere, pri katerih bi se razpravljalo o razmerah v posameznih finančnih institucijah ali državah članicah;

                                                            (b)

                                                            člani, ki sodelujejo v skladu s členom 4(7), se lahko pozovejo, naj se ne udeležijo sej splošnega odbora ali delov takih sej, ki se nanašajo na konkretne točke na dnevnem redu, pri katerih bi se razpravljalo o razmerah v posameznih finančnih institucijah Unije ali državah članicah Unije.“;

                                    (b)

                                    odstavek 2a se nadomesti z naslednjim:

                                                „2a.

                                                Po prejemu začasnega dnevnega reda lahko vsak član v treh delovnih dneh ECB sekretariatu ESRB predloži zahtevo, da se o posamezni točki na dnevnem redu razpravlja brez sodelovanja predstavnikov organov iz tretjih držav ali članov, ki sodelujejo v skladu s členom 4(7), kadar po mnenju člana niso izpolnjene zahteve iz točk (a) in/ali (b) odstavka 1, kot je primerno. Identiteta člana, ki je predložil zahtevo, se ne razkrije.“;

                                    (c)

                                    odstavek 4 se nadomesti z naslednjim:

                                                „4.

                                                Predsednik ESRB predloži osnutek zapisnika članom splošnega odbora, da nanj podajo pripombe in ga po pisnem postopku odobrijo najpozneje dva tedna po seji ali, če to ni mogoče, pred naslednjo sejo. Po odobritvi ga podpiše vodja sekretariata ESRB. Predstavniki ustreznih organov iz tretjih držav in člani, ki sodelujejo v skladu s členom 4(7), lahko prejmejo osnutek zapisnika in/ali nanj podajo pripombe samo v delu, ki se nanaša na točke na dnevnem redu, pri katerih so sodelovali.“;

                                    (d)

                                    odstavek 5 se nadomesti z naslednjim:

                                                „5.

                                                Razprave na sejah splošnega odbora so zaupne. Splošni odbor se lahko odloči, da ob upoštevanju veljavnih zahtev glede zaupnosti in na način, ki ne omogoča identifikacije posameznih članov splošnega odbora ali posameznih organov, nacionalnih centralnih bank, institucij ali odborov, javno objavi povzetek svojih posvetovanj. Splošni odbor se lahko tudi odloči, da po seji skliče tiskovno konferenco.“;

                        4.

                        v členu 6 se odstavek 2 nadomesti z naslednjim:

                           „2.   V skladu s členom 10(4) Uredbe (EU) št. 1092/2010 se za glasovanje splošnega odbora zahteva sklepčnost dveh tretjin članov z glasovalnimi pravicami. Če sklepčnosti ni, lahko predsednik ESRB skliče izredno sejo, na kateri se lahko odločitve sprejmejo na podlagi sklepčnosti, za katero je potrebna ena tretjina, pri čemer se uporabljajo določbe drugega stavka člena 2(2).“;

                        5.

                        člen 7 se spremeni:

                                    (a)

                                    točka (a) se nadomesti z naslednjim:

                                                „(a)

                                                volilno telo sestavljajo nacionalni člani splošnega odbora z glasovalnimi pravicami ad personam;“;

                                    (b)

                                    točka (b) se nadomesti z naslednjim:

                                                „(b)

                                                predsednik ESRB povabi nacionalne člane splošnega odbora z glasovalnimi pravicami na volilno sejo najmanj 15 koledarskih dni vnaprej. Predsednik prav tako pozove primerne kandidate, naj prijavijo interes. Vodja sekretariata ESRB deluje kot sekretar volilnega telesa.“;

                        6.

                        člen 8 se nadomesti z naslednjim:

                           „Člen 8

                           Članstvo

                              1.   Nacionalni člani splošnega odbora z glasovalnimi pravicami so primerni kandidati za izvolitev štirih nacionalnih članov pripravljalnega odbora v skladu s členom 11(1)(c) Uredbe (EU) št. 1092/2010.

                              2.   Volilno telo, sestavljeno iz nacionalnih članov splošnega odbora z glasovalnimi pravicami, ob upoštevanju števila držav članic, ki so v času volitev sodelujoče države članice v skladu z opredelitvijo iz člena 2(1) Uredbe (EU) št. 1024/2013, in tistih, ki so takrat nesodelujoče države članice, ustrezno določi število članov pripravljalnega odbora iz sodelujočih držav članic in nesodelujočih držav članic, kakor je navedeno v členu 11(1)(c) Uredbe (EU) št. 1092/2010. V ta namen volilno telo zaokroži število navzgor ali navzdol na najbližje celo število.

                              3.   Predsednik ESRB ob upoštevanju zgoraj navedene določitve, ki jo opravi volilno telo, najpozneje 15 koledarskih dni pred volitvami pozove primerne kandidate, naj prijavijo svoj interes. Predsednik ESRB predloži volilnemu telesu seznam kandidatov na podlagi prijav interesa, prejetih pred začetkom seje, sklicane za volitve.

                              4.   Predsednik organizira eno ali več tajnih glasovanj, katerih rezultat mora biti tak, da so primerni kandidati, ki so prejeli največje število glasov, izvoljeni v skladu z razmerjem, ki se zahteva po odstavku 2. V primeru enakega števila glasov se izvede zaporedno glasovanje. Člani volilnega telesa si morajo pri glasovanju prizadevati za zagotovitev uravnotežene zastopanosti držav članic.

                              5.   Za izvolitev vsakega od štirih nacionalnih članov iz člena 11(1)(c) Uredbe (EU) št. 1092/2010 je potrebna navadna večina glasov članov volilnega telesa, ki so prisotni na seji.“;

                        7.

                        člen 9 se spremeni:

                                    (a)

                                    odstavek 2 se nadomesti z naslednjim:

                                                „2.

                                                Pripravljalni odbor o datumih svojih sej odloči na podlagi skupnega predloga svojega predsednika in prvega podpredsednika ESRB. Redne seje se praviloma opravijo v štirih tednih pred sejo splošnega odbora.“;

                                    (b)

                                    odstavek 4 se nadomesti z naslednjim:

                                                „4.

                                                Predsednik pripravljalnega odbora in prvi podpredsednik ESRB lahko vsak na svojo pobudo ali na predlog drugih članov pripravljalnega odbora povabita druge osebe k udeležbi na sejah pripravljalnega odbora, če je to primerno in v skladu z zahtevami glede zaupnosti.“;

                                    (c)

                                    odstavek 5 se nadomesti z naslednjim:

                                                „5.

                                                Če se član pripravljalnega odbora ne more udeležiti seje, se lahko pisno imenuje namestnik. Predsednika svetovalnega znanstvenega odbora praviloma nadomešča eden od dveh podpredsednikov svetovalnega znanstvenega odbora. Podpredsednik svetovalnega tehničnega odbora je namestnik predsednika svetovalnega tehničnega odbora. Te spremembe je treba pravočasno pred sejo pripravljalnega odbora pisno uradno sporočiti vodji sekretariata ESRB.“;

                        8.

                        člen 10 se spremeni:

                                    (a)

                                    odstavek 1 se nadomesti z naslednjim:

                                                „1.

                                                Dnevni red za vsako sejo pripravljalnega odbora skupaj predlagata predsednik in prvi podpredsednik ESRB, sprejme pa ga pripravljalni odbor na začetku seje. Predsednik in prvi podpredsednik ESRB skupaj pripravita začasni dnevni red in ga skupaj s pripadajočimi dokumenti praviloma pošljeta članom pripravljalnega odbora najmanj deset koledarskih dni pred sejo. Vsi člani pripravljalnega odbora lahko predsedniku in prvemu podpredsedniku ESRB predlagajo točke dnevnega reda in dokumente, ki naj jih obravnava pripravljalni odbor.“;

                                    (b)

                                    odstavek 2 se nadomesti z naslednjim:

                                                „2.

                                                Pripravljalni odbor predhodno preuči točke na predhodnem dnevnem redu za sejo splošnega odbora skupaj z zadevnimi dokumenti. Pripravljalni odbor zagotovi pripravo dosjejev za splošni odbor in, kjer je to primerno, predlaga različne možnosti ali rešitve. Pri načrtovanju dela in pripravi dnevnega reda sej splošnega odbora se upoštevajo zahteve iz člena 5(1)a) in (b), kot je primerno. Pripravljalni odbor redno poroča splošnemu odboru o razvoju dejavnosti ESRB.“;

                        9.

                        člen 13 se spremeni:

                                    (a)

                                    odstavek 2a se nadomesti z naslednjim:

                                                „2a.

                                                V svetovalnem tehničnem odboru sodelujejo po en predstavnik nacionalnih centralnih bank Islandije in Norveške in, v primeru Lihtenštajna, en predstavnik ministrstva za finance ter en predstavnik pristojnega nacionalnega nadzornega organa vsake od teh držav članic Efte.
                                                Predsednik svetovalnega tehničnega odbora lahko na svojo pobudo ali na predlog enega ali več drugih članov svetovalnega tehničnega odbora povabi predstavnika na visoki ravni iz imenovanega organa, ki je bil imenovan v skladu s členom 6(1)(b) Uredbe (EU) št. 1092/2010, in/ali predstavnika na visoki ravni iz nacionalnega organa, pristojnega za izvajanje makrobonitetne politike, kakor je določeno v členu 6(2)(a) navedene uredbe, da sodeluje na sejah svetovalnega tehničnega odbora, če je to primerno in v skladu z zahtevami glede zaupnosti.
                                                Predsednik svetovalnega tehničnega odbora lahko na svojo pobudo ali na predlog enega ali več drugih članov svetovalnega tehničnega odbora povabi tudi predstavnike na visoki ravni iz ustreznih organov iz tretjih držav v skladu s členom 9(5) Uredbe (EU) št. 1092/2010, da sodelujejo na sejah svetovalnega tehničnega odbora, če je primerno in v skladu z zahtevami glede zaupnosti.“;

                                    (b)

                                    odstavek 5 se nadomesti z naslednjim:

                                                „5.

                                                Člani svetovalnega tehničnega odbora izvolijo podpredsednika svetovalnega tehničnega odbora. Izvolitev se izvede s tajnim glasovanjem in z navadno večino oddanih glasov. Primerni kandidati so člani svetovalnega tehničnega odbora in visoki uradniki v institucijah, ki so članice ESRB. Predstavnik svetovalnega znanstvenega odbora ne more biti izvoljen za podpredsednika svetovalnega tehničnega odbora. Mandat podpredsednika svetovalnega tehničnega odbora traja tri leta z možnostjo ponovne izvolitve.“;

                                    (c)

                                    odstavek 7 se nadomesti z naslednjim:

                                                „7.

                                                Predsednik svetovalnega tehničnega odbora najmanj deset koledarskih dni pred sejo predlaga dnevni red, pripravljen v skladu s členom 13(3) Uredbe (EU) št. 1092/2010, ki se predloži svetovalnemu tehničnemu odboru v odobritev. Sekretariat ESRB da dokumente k točkam na dnevnem redu na voljo vsem članom svetovalnega tehničnega odbora. Pri načrtovanju dela in pripravi dnevnega reda sej svetovalnega tehničnega odbora se upoštevajo naslednje zahteve:

                                                            (a)

                                                            predstavniki na visoki ravni iz ustreznih organov iz tretjih držav iz člena 13(2a) bi morali sodelovati samo pri vprašanjih, ki zadevajo Unijo, pri čemer je treba izključiti vse primere, pri katerih bi se razpravljalo o razmerah v posameznih finančnih institucijah ali državah članicah;

                                                            (b)

                                                            predstavniki ustreznih organov iz držav članic Efte se lahko pozovejo, naj se ne udeležijo sej svetovalnega tehničnega odbora ali delov takih sej, ki se nanašajo na konkretne točke na dnevnem redu, pri katerih bi se razpravljalo o razmerah v posameznih finančnih institucijah Unije ali državah članicah Unije.

                                          Po prejemu začasnega dnevnega reda seje lahko vsak predstavnik v treh delovnih dneh ECB sekretariatu ESRB predloži zahtevo, da se o posamezni točki na dnevnem redu razpravlja brez sodelovanja predstavnikov, ki sodelujejo v skladu s členom 13(2a), kadar niso izpolnjene zahteve iz točk (a) in/ali (b) odstavka 7, kot je primerno. Identiteta predstavnika, ki je predložil zahtevo, se ne razkrije.“;

                        (d)

                        odstavek 8 se nadomesti z naslednjim:

                                    „8.

                                    Svetovalnemu tehničnemu odboru pomaga sekretariat ESRB. Vodja sekretariata ESRB sestavi povzetek poteka sej svetovalnega tehničnega odbora, na katerega se podajo pripombe in ki se sprejme najpozneje dva tedna po seji ali, če to ni mogoče, pred naslednjo sejo.“;

                        10.

                        v členu 14 se odstavek 1 nadomesti z naslednjim:

                           „1.   Splošni odbor poda mnenje o kandidatu(-ih), ki jih izbere ECB za mesto vodje sekretariata ESRB v skladu s členom 3(2) Uredbe (EU) št. 1096/2010. Splošni odbor na podlagi odprtega in preglednega postopku oceni, ali imajo kandidati, ki so v ožjem izboru za mesto vodje sekretariata, potrebne lastnosti, nepristranskost in izkušnje za vodenje sekretariata. Splošni odbor Evropski parlament in Svet dovolj podrobno obvesti o postopku ocenjevanja in posvetovanja.“;

                        11.

                        v členu 19 se odstavek 2 nadomesti z naslednjim:

                           „2.   Opozorila in priporočila ESRB sprejme splošni odbor, podpiše pa jih predsednik ESRB ali vodja sekretariata ESRB, s čimer potrdi njihovo skladnost z odločitvijo splošnega odbora.“;

                        12.

                        v členu 25 se odstavek 2 nadomesti z naslednjim:

                           „2.   Splošni odbor, pripravljalni odbor, svetovalni tehnični odbor in svetovalni znanstveni odbor lahko organizirajo javne ali nejavne obravnave. Deležnike, kot so udeleženci na trgu, potrošniška telesa in akademski strokovnjaki, s katerimi naj bi se na obravnavi opravil razgovor, je treba zaradi zagotovitve ustrezne obravnave konkretnih situacij izbrati na nediskriminacijski način.“;

                        13.

                        v členu 27 se odstavek 1 nadomesti z naslednjim:

                           „1.   Pravne instrumente ESRB sprejme splošni odbor, podpiše pa jih predsednik ESRB ali vodja sekretariata ESRB, s čimer potrdi njihovo skladnost z odločitvijo splošnega odbora.“;

                        14.

                        v členu 28 se odstavek 2 nadomesti z naslednjim:

                           „2.   Dogovore iz členov 8(4) in 16(3) Uredbe (EU) št. 1092/2010 in kateri koli drugi dogovor z drugimi institucijami ali organi v zvezi z izmenjavo informacij, vključno z zaupnimi informacijami, odobri splošni odbor, v njegovem imenu pa jih podpiše predsednik ESRB.“.

            Člen 2
            Začetek veljavnosti
            Ta sklep začne veljati 24. marca 2020.

            V Frankfurtu na Majni, 20. marca 2020

               Francesco MAZZAFERRO

                  Vodja sekretariata ESRB

                  v imenu splošnega odbora ESRB

            (1)  UL L 331, 15.12.2010, str. 1.

            (2)  UL L 331, 15.12.2010, str. 162.

            (3)  Uredba (EU) 2019/2176 Evropskega parlamenta in Sveta z dne 18. decembra 2019 o spremembi Uredbe (EU) št. 1092/2010 o makrobonitetnem nadzoru nad finančnim sistemom Evropske unije in ustanovitvi Evropskega odbora za sistemska tveganja (UL L 334, 27.12.2019, str. 146).

            (4)  Sklep ESRB/2011/1 Evropskega odbora za sistemska tveganja z dne 20. januarja 2011 o sprejetju Poslovnika Evropskega odbora za sistemska tveganja (UL C 58, 24.2.2011, str. 4).

            (*1)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).

            (*2)  Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja in o spremembi Uredbe (EU) št. 648/2012 (UL L 176, 27.6.2013, str. 1).


title: Sklep Sveta z dne 28. aprila 2020 o imenovanju članov Znanstveno-tehničnega odbora 2020/C 145/01

text:
                  30.4.2020

                  SL

                  Uradni list Evropske unije

                  C 145/1

         SKLEP SVETA
         z dne 28. aprila 2020
         o imenovanju članov Znanstveno-tehničnega odbora
         (2020/C 145/01)
         SVET EVROPSKE UNIJE JE –
         ob upoštevanju Pogodbe o ustanovitvi Evropske skupnosti za atomsko energijo in zlasti člena 134(2) Pogodbe,
         po posvetovanju z Evropsko komisijo,
         ob upoštevanju naslednjega:

                     (1)

                     Svet je s Sklepom z dne 6. novembra 2018 (1) imenoval člane Znanstveno-tehničnega odbora (v nadaljnjem besedilu: odbor) za obdobje od 6. novembra 2018 do 6. novembra 2023.

                     (2)

                     Zaradi smrti Eugenijusa UŠPURASA se je izpraznilo mesto člana odbora. Zato bi bilo treba za preostanek mandata Eugenijusa UŠPURASA imenovati novega člana.

                     (3)

                     Zaradi odstopa Grzegorza WROCHNE se je izpraznilo mesto člana odbora. Zato bi bilo treba za preostanek mandata Grzegorza WROCHNE imenovati novega člana –

               SPREJEL NASLEDNJI SKLEP:

            Člen 1
            Za člana Znanstveno-tehničnega odbora se za obdobje do 6. novembra 2023 imenujeta Egidijus URBONAVIČIUS in Józef SOBOLEWSKI.

            Člen 2
            Ta sklep začne veljati na dan sprejetja.

            V Bruslju, 28. aprila 2020

                  Za Svet

                  Predsednik

               G. GRLIĆ RADMAN

            (1)  Sklep Sveta z dne 6. novembra 2018 o imenovanju članov Znanstveno-tehničnega odbora (UL C 403, 9.11.2018, str. 2).


title: Sklep Sveta (SZVP) 2020/607 z dne 4. maja 2020 o spremembi Sklepa (SZVP) 2019/1720 o omejevalnih ukrepih glede na razmere v Nikaragvi

text:
                  4.5.2020

                  SL

                  Uradni list Evropske unije

                  LI 139/4

         SKLEP SVETA (SZVP) 2020/607
         z dne 4. maja 2020
         o spremembi Sklepa (SZVP) 2019/1720 o omejevalnih ukrepih glede na razmere v Nikaragvi
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 14. oktobra 2019 sprejel Sklep (SZVP) 2019/1720 (1) o omejevalnih ukrepih glede na razmere v Nikaragvi.

                     (2)

                     Svet je 14. oktobra 2019 sprejel tudi sklepe, v katerih je ponovno izrazil zaskrbljenost zaradi vse slabših političnih in socialnih razmer v Nikaragvi ter ostro obsodil represijo, ki jo varnostne sile in provladne oborožene skupine že od aprila 2018 izvajajo nad političnimi nasprotniki, demonstranti, neodvisnimi mediji in organizacijami civilne družbe. Poleg tega je Unija potrdila, da bo uporabila vse svoje instrumente, da bi podprla mirno in sporazumno rešitev krize, in da namerava pozorno spremljati stanje v državi, da bi se lahko odzivala na nadaljnje slabšanje razmer na področju človekovih pravic in pravne države.

                     (3)

                     Svet je sprejel omejevalne ukrepe in pri tem izrazil zaskrbljenost zaradi splošnega stanja na področju človekovih pravic in demokratičnega upravljanja ter ugotovil, da bi bi bilo treba te ukrepe uporabljali postopoma in prilagodljivo, ter da bi lahko dodatne osebe in subjekti na seznam vključili, če ne bo napredka in se bo stanje na področju človekovih pravic in pravne države še naprej slabšalo.

                     (4)

                     Ker se resne razmere v Nikaragvi nadaljujejo, bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi, iz Priloge k Sklepu (SZVP) 2019/1720, vključiti šest oseb.

                     (5)

                     Prilogo k Sklepu (SZVP) 2019/1720 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Priloga k Sklepu (SZVP) 2019/1720 se spremeni, kot je določeno v Prilogi k temu sklepu.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 4. maja 2020.

                  Za Svet

                  Predsednik

               G. GRLIĆ RADMAN

            (1)  Sklep Sveta (SZVP) 2019/1720 z dne 14. oktobra 2019 o omejevalnih ukrepih glede na razmere v Nikaragvi (UL L 262, 15.10.2019, str. 58).

            PRILOGA
            Na „Seznam fizičnih in pravnih oseb, subjektov in organov iz členov 1 in 2“ iz Priloge k Sklepu (SZVP) 2019/1720 se vnesejo naslednji vnosi:

                           Ime

                           Podatki za ugotavljanje istovetnosti

                           Razlogi

                           Datum uvrstitve na seznam

                           „1.

                           Ramón Antonio AVELLÁN MEDAL

                           Datum rojstva: 11. november 1954
                           Kraj rojstva: Jinotepe, Nikaragva
                           Številka potnega lista: A0008696
                           Izdan: 17. oktober 2011
                           Velja do: 17. oktober 2021
                           Spol: moški

                           Namestnik generalnega direktorja nikaragovske nacionalne policije in nekdanji načelnik policije v Masayi. Odgovoren za hude kršitve človekovih pravic ter represijo nad civilno družbo in demokratično opozicijo v Nikaragvi, vključno z vodenjem represije nad protestniki v Masayi v letu 2018.

                           4.5.2020

                           2.

                           Sonia CASTRO GONZÁLEZ

                           Datum rojstva: 29. september 1967
                           Kraj rojstva: Carazo, Nikaragva
                           Številka potnega lista: A00001526
                           Izdan: 19. november 2019
                           Velja do: 19. november 2028
                           Številka osebne izkaznice: 0422909670000N
                           Spol: ženski

                           Posebna svetovalka predsednika Nikaragve za zdravstvena vprašanja in nekdanja ministrica za zdravje. Odgovorna za hude kršitve človekovih pravic in represijo nad civilno družbo in demokratično opozicijo v Nikaragvi, vključno z oviranjem dostopa do nujne medicinske pomoči za poškodovane civiliste, ki so bili vpleteni v demonstracije, in ukazovanjem bolnišničnemu osebju, da poročajo o protestnikih, ki jih je v bolnišnico pripeljala policija.

                           4.5.2020

                           3.

                           Francisco Javier DÍAZ MADRIZ

                           Datum rojstva: 3. avgust 1961
                           Spol: moški

                           Generalni direktor nikaragovske nacionalne policije (NNP) od 23. avgusta 2018 in nekdanji namestnik generalnega direktorja nacionalne policije. Odgovoren za hude kršitve človekovih pravic ter represijo nad civilno družbo in demokratično opozicijo v Nikaragvi, tudi v okviru vodilnih policijskih sil, ki izvajajo nasilje nad civilnim prebivalstvom, vključno s pretirano uporabo sile, samovoljnimi aretacijami ter pridržanji in mučenjem.

                           4.5.2020

                           4.

                           Néstor MONCADA LAU

                           Datum rojstva: 2. marec 1954
                           Spol: moški

                           Osebni svetovalec predsednika Nikaragve za zadeve v zvezi z nacionalno varnostjo. V tej funkciji je bil od aprila leta 2018 neposredno vpleten v in odgovoren za sprejemanje odločitev o zadevah v zvezi z nacionalno varnostjo ter oblikovanje represivnih politik, ki jih izvaja država Nikaragve proti udeležencem demonstracij, predstavnikom opozicije in novinarjem v Nikaragvi.

                           4.5.2020

                           5.

                           Luís PÉREZ OLIVAS

                           Datum rojstva: 8. januar 1956
                           Spol: moški

                           Glavni komisar in glavni uradnik za pravno pomoč v zapornem centru El Chipote. Odgovoren za hude kršitve človekovih pravic, vključno z mučenjem, pretirano uporabo sile, slabo ravnanje s priporniki in druge oblike ponižujočega ravnanja.

                           4.5.2020

                           6.

                           Justo PASTOR URBINA

                           Datum rojstva: 29. januar 1956
                           Spol: moški

                           Vodja enote za posebne operacije policije (DOEP). Neposredno je sodeloval pri izvajanju represivne politike proti protestnikom in opoziciji v Nikaragvi, zlasti v Managui. V zvezi s tem je odgovoren za hude kršitve človekovih pravic in represijo nad civilno družbo in demokratično opozicijo v Nikaragvi.

                           4.5.2020“


title: Sklep Sveta (EU) 2020/608 z dne 24. aprila 2020 o podpisu, v imenu Evropske unije, Sporazuma med Evropsko unijo in Republiko Korejo o nekaterih vidikih storitev zračnega prevoza

text:
                  5.5.2020

                  SL

                  Uradni list Evropske unije

                  L 142/1

         SKLEP SVETA (EU) 2020/608
         z dne 24. aprila 2020
         o podpisu, v imenu Evropske unije, Sporazuma med Evropsko unijo in Republiko Korejo o nekaterih vidikih storitev zračnega prevoza
         SVET EVROPSKE UNIJE JE
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom na ravni Unije.

                     (2)

                     Komisija je v imenu Unije s pogajanji dosegla sporazum med Evropsko unijo in Republiko Korejo o nekaterih vidikih storitev zračnega prevoza (v nadaljnjem besedilu: Sporazum). Pogajanja so se uspešno zaključila s parafiranjem Sporazuma dne 12. novembra 2008.

                     (3)

                     Svet je 31. marca 2009 sprejel sklep o podpisu Sporazuma (v nadaljnjem besedilu: Sklep iz leta 2009). Vendar zaradi nepripravljenosti Republike Koreje Sporazum še ni bil podpisan.

                     (4)

                     Leta 2018 je Republika Koreja ponovno izrazila zanimanje za podpis in sklenitev Sporazuma. Ker je bilo od Sklepa iz leta 2009 parafiranih ali podpisanih več novih dvostranskih sporazumov o storitvah zračnega prevoza med državami članicami in Republiko Korejo je bil Sporazum posodobljen. Zato je potreben nov sklep Sveta o podpisu Sporazuma.

                     (5)

                     Cilj sporazuma je dvostranske sporazume o storitvah zračnega prevoza med 22 državami članicami in Republiko Korejo uskladiti s pravom Unije.

                     (6)

                     Sporazum bi bilo treba podpisati –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma med Evropsko unijo in Republiko Korejo o nekaterih vidikih storitev zračnega prevoza se odobri, s pridržkom sklenitve navedenega Sporazuma (1).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Ta sklep začne veljati na dan sprejetja.

            V Bruslju, 24. aprila 2020

                  Za Svet

                  Predsednik

               G. GRLIĆ RADMAN

            (1)  Besedilo Sporazuma se objavi skupaj s sklepom o njegovi sklenitvi.


title: Sklep Sveta (SZVP) 2020/610 z dne 4. maja 2020 o začasnem sprejemu določenih Palestincev s strani držav članic Evropske unije

text:
                  5.5.2020

                  SL

                  Uradni list Evropske unije

                  L 142/5

         SKLEP SVETA (SZVP) 2020/610
         z dne 4. maja 2020
         o začasnem sprejemu določenih Palestincev s strani držav članic Evropske unije
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 29 in člena 31(1) Pogodbe,
         ob upoštevanju naslednjega:

                     (1)

                     Svet je 18. junija 2018 sprejel Sklep (SZVP) 2018/882 (1), s katerim je za nadaljnjih 24 mesecev podaljšal veljavnost nacionalnih dovoljenj določenih Palestincev za vstop in bivanje na ozemlju držav članic iz Skupnega stališča Sveta 2002/400/SZVP (2).

                     (2)

                     Na podlagi ocene uporabe Skupnega stališča 2002/400/SZVP Svet meni, da je primerno podaljšati veljavnost teh dovoljenj za obdobje nadaljnjih 24 mesecev –

               SPREJEL NASLEDNJI SKLEP:

            Člen 1
            Države članice iz člena 2 Skupnega stališča 2002/400/SZVP podaljšajo veljavnost nacionalnih dovoljenj za vstop in bivanje, izdanih na podlagi člena 3 navedenega skupnega stališča, za nadaljnjih 24 mesecev od 31. januarja 2020.

            Člen 2
            Ta sklep začne veljati na dan sprejetja.

            V Bruslju, 4. maja 2020

                  Za Svet

                  Predsednik

               G. GRLIĆ RADMAN

            (1)  Sklep Sveta (SZVP) 2018/882 z dne 18. junija 2018 o začasnem sprejemu določenih Palestincev s strani držav članic Evropske unije in spremembi Skupnega stališča 2002/400/SZVP (UL L 155, 19.6.2018, str. 8).

            (2)  Skupno stališče Sveta 2002/400/SZVP z dne 21. maja 2002 o začasnem sprejemu nekaterih Palestincev v države članice Evropske unije (UL L 138, 28.5.2002, str. 33).


title: Sklep Sveta (EU) 2020/618 z dne 30. aprila 2020 o imenovanju generalnega sekretarja Sveta Evropske unije za obdobje od 1. julija 2020 do 30. junija 2025

text:
                  6.5.2020

                  SL

                  Uradni list Evropske unije

                  L 143/11

         SKLEP SVETA (EU) 2020/618
         z dne 30. aprila 2020
         o imenovanju generalnega sekretarja Sveta Evropske unije za obdobje od 1. julija 2020 do 30. junija 2025
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 240(2) Pogodbe,
         ker bi bilo treba imenovati generalnega sekretarja Sveta za obdobje od 1. julija 2020 do 30. junija 2025 –
         SPREJEL NASLEDNJI SKLEP:

            Člen 1
            Jeppe TRANHOLM-MIKKELSEN se imenuje za generalnega sekretarja Sveta Evropske unije za obdobje od 1. julija 2020 do 30. junija 2025.

            Člen 2
            Predsednik Sveta o tem sklepu uradno obvesti Jeppeja TRANHOLM-MIKKELSENA.
            Ta sklep se objavi v Uradnem listu Evropske unije.

            V Bruslju, 30. aprila 2020

                  Za Svet

                  Predsednik

               G. GRLIĆ RADMAN